

ประกาศองค์การบริหารส่วนตำบลนาโป่ง

เรื่อง ประกาศใช้ข้อบัญญัติงบประมาณรายจ่าย ประจำปีงบประมาณ พ.ศ. ๒๕๖๑

…………………………………………….………………

อาศัยอำนาจตามความในมาตรา ๘๗ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึง (ฉบับที่ ๕) พ.ศ. ๒๕๔๖ ประกอบกับสภาองค์การบริหารส่วนตำบลนาโป่ง ได้มีมติในการประชุมสภาองค์การบริหารส่วนตำบลนาโป่ง สมัยสามัญที่ ๓ ครั้งที่ ๑ เมื่อวันที่ ๗ สิงหาคม ๒๕๖๐ และครั้งที่ ๒ เมื่อวันที่ ๑๘ สิงหาคม ๒๕๖๐ เห็นชอบข้อบัญญัติองค์การบริหารส่วนตำบลนาโป่ง เรื่อง งบประมาณรายจ่ายประจำปีงบประมาณ พ.ศ. ๒๕๖๑ และนายอำเภอเถิน ได้อนุมัติให้องค์การบริหารส่วนตำบลนาโป่ง ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. ๒๕๖๑ ตามหนังสืออำเภอเถิน ที่ ลป ๐๐๒๓.๑๐/๓๓๘๐ ลงวันที่ ๑๓ กันยายน ๒๕๖๐ ให้เป็นไปตามกฎหมายระเบียบข้อบังคับของทางราชการ

องค์การบริหารส่วนตำบลนาโป่ง จึงประกาศใช้ข้อบัญญัติองค์การบริหารส่วนตำบลนาโป่ง เรื่อง งบประมาณรายจ่ายประจำปีงบประมาณ พ.ศ.๒๕๖๑ โดยมีผลบังคับใช้ตั้งแต่วันที่ ๑ ตุลาคม ๒๕๖๐ เป็นต้นไป

จึงประกาศให้ทราบโดยทั่วกัน

ประกาศ ณ วันที่ ๑๘ เดือน กันยายน พ.ศ. ๒๕๖๐



(ลงชื่อ)

( นายสมยศ วงศ์เศรษฐี )

นายกองค์การบริหารส่วนตำบลนาโป่ง